KĖDAINIŲ RAJONO SAVIVALDYBĖS TARYBA

SPRENDIMAS

DĖL PROJEKTO „Dviračių takų dešiniuoju Nevėžio upės krantu ties Tilto, Č. Milošo gatvėmis Kėdainių mieste įrengimas“ DALINIO FINANSAVIMO

2020 m. vasario 28 d. Nr. TS-9

Kėdainiai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.5.1-TID-R-514 priemonės „Darnaus judumo priemonių diegimas“ projektų finansavimo sąlygų aprašo, patvirtinto Lietuvos Respublikos susisiekimo ministro 2017 m. lapkričio 28 d. įsakymu Nr. 3-562 „Dėl 2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.5.1-TID-R-514 priemonės „Darnaus judumo priemonių diegimas“ projektų finansavimo sąlygų aprašo patvirtinimo“, 44 punktu ir 59.7 papunkčiu, atsižvelgdama į Kauno regiono integruotą teritorijų vystymo programą, patvirtintą Lietuvos Respublikos vidaus reikalų ministro 2015 m. rugsėjo 9 d. įsakymu Nr. 1V-709 „Dėl Kauno regiono integruotos teritorijų vystymo programos patvirtinimo“, Kėdainių rajono savivaldybės taryba n u s p r e n d ž i a:

1. Skirti iš Kėdainių rajono savivaldybės biudžeto ne mažiau kaip 15 procentų visų tinkamų finansuoti projekto „Dviračių takų dešiniuoju Nevėžio upės krantu ties Tilto, Č. Milošo gatvėmis Kėdainių mieste įrengimas“ išlaidų.

2. Apmokėti iš Kėdainių rajono savivaldybės biudžeto netinkamas finansuoti, tačiau projektui įgyvendinti būtinas išlaidas, ir tinkamas išlaidas, kurių nepadengia projektui skiriamas finansavimas.

Savivaldybės meras	Valentinas Tamulis